ERW โบรกชี้ไตรมาส 2 ฟื้นตัวดีกว่าคาด แนะซื้ออัพเป้าใหม่ 4.40 บาท
ERW โบรกชี้ไตรมาส 2/2565 ฟื้นตัวดีกว่าคาด มองครึ่งปีหลัง ได้ประโยชน์สูงสุดประกาศโควิดโรคประจำถิ่น แนะซื้ออัพเป้าใหม่ 4.40 บาท
ERW โบรกชี้ไตรมาส 2/2565 ฟื้นตัวดีกว่าคาด มองครึ่งปีหลัง ได้ประโยชน์สูงสุดประกาศโควิดโรคประจำถิ่น แนะซื้ออัพเป้าใหม่ 4.40 บาท
18 ก.ค. 2565

บล.เคทีบีเอสที ระบุในบทวิเคราะห์วันนี้ (14 ก.ค.65) ว่า บริษัท ดิ เอราวัณ กรุ๊ป จำกัด (มหาชน)  หรือ ERW ยังคงคำแนะนำ “ซื้อ” แต่ปรับราคาเป้าหมายปี 2565 เพิ่มขึ้นมาอยู่ที่ 4.40 บาท จากเดิมที่ 3.90 บาท อิง DCF (WACC 7.6%, terminal growth 2.5%)จากการปรับผลการดำเนินงานเพิ่มขึ้นเพื่อสะท้อนการฟื้นตัวที่ดีกว่าคาด โดยมีมุมมองเป็นบวกจากการประชุม Group conference call เมื่อวันอังคารที่ผ่านมา โดย Occ. Rate ในไตรมาส 2/2565 ฟื้นตัวได้ดีกว่าคาดแม้ว่าจะเป็นช่วง Low season มาอยู่ที่ 55% จากไตรมาส 1/2565 ที่ 31%
ส่วน ADR เพิ่มขึ้นได้โต 15% เทียบไตรมาสก่อนหน้าทำให้ Rev Par เพิ่มขึ้นได้ถึงโต 571% เทียบช่วงเดียวกันของปีก่อน เพราะได้แรงหนุนจากนักท่องเที่ยวต่างชาติที่เข้ามาเพิ่มขึ้น ส่งผลให้คาดว่าไตรมาส 2/2565 จะมีผลขาดทุนปกติอยู่ที่ 184 ล้านบาท ลดลงเมื่อเทียบ เทียบช่วงเดียวกันของปีก่อน ที่อยู่ที่ 559 ล้านบาท และเมื่อเทียบ เทียบไตรมาสก่อนหน้าที่อยู่ที่ 315 ล้านบาท
ขณะที่ผลกระทบด้านเงินเฟ้อและอัตราดอกเบี้ยขาขึ้นจำกัดเพราะบริหารจัดการได้ ส่วนกำไรที่ผู้บริหารคาดจะกลับมาเท่าก่อนโควิดในปี 2567 ถือว่าเร็วกว่าที่คาด มีการปรับประมาณการผลการ
ดำเนินงานในปี 2565-2566 เพิ่มขึ้น 9-15% จากการปรับ Rev Par ขึ้นประกอบกับปรับกำไรให้เท่าช่วงก่อนเกิดโควิดเร็วขึ้นเป็นปี 2567  จากเดิมที่คาดไว้ในปี 2568 ทำให้ผลการดำเนินงานในปี 2565 มีผลขาดทุนสุทธิอยู่ที่ 729 ล้านบาท เป็นการขาดทุนลดลงจากปี 2564 ที่ 2.1 พันล้านบาท
ขณะที่คาดผลการดำเนินงานในไตรมาส 3/2565 จะเห็นเป็นขาดทุนปกติลดลงเมื่อเทียบ เทียบช่วงเดียวกันของปีก่อนจากโครงการเราเที่ยวด้วยกันช่วยหนุนต่อเนื่อง ราคาหุ้นในช่วง 1 เดือนที่ผ่านมาเพิ่มขึ้นโต 2% เมื่อเทียบกับ SET แม้ว่าจะได้รับแรงกดดันจากโควิดสายพันธุ์ใหม่แต่มองเป็นผลกระทบแค่ในระยะสั้น ส่วนระยะยาวยังคงเห็นภาพการฟื้นตัวได้อย่างต่อเนื่องจากจำนวนนักท่องเที่ยวต่างชาติที่เข้ามาเพิ่มขึ้นได้ดี
นอกจากนี้มองสถานการณ์การท่องเที่ยวในครึ่งหลังปี 2565 จะฟื้นตัวได้ดีจากการประกาศโควิดเป็นโรคประจำถิ่น ซึ่ง ERW จะได้รับประโยชน์สูงสุดเพราะมีสัดส่วนโรงแรมในประเทศสูงที่สุดในกลุ่มถึง 88%